हामीले पाएका केसहरू हेर्दा यसमा फसेका महिलाहरूको प्रमुख आर्थिक स्रोत प्रस्टिच्युसन (वेश्यावृत्ति) देखिएको छ । किनभने त्यहाँबाट सहज रूपमा पैसा आउँछ तर यो ज्यादै नराम्रो र जोखिमपूर्ण कार्य हो । कतिपय महिलाले चोरी तथा अपराधमा संलग्न भएर पनि आयस्रोत जुटाएको पाइन्छ । आपराधिक मनोवृत्ति भएका मानिसले यस्ता किसिमका महिलाबाट सूचना लिन सहज हुने हुँदा उनीहरूलाई प्रयोग गरेको पनि पाइएको छ । कसैलाई अपहरण गर्नुपर्‍यो भने पनि यिनीहरूको प्रयोग भएको पाइन्छ । बानी लागेपछि नखाइनहुने हुँदा उनीहरू जस्तोसुकै काम गर्न पनि पछि पर्दैनन् ।
